Њен дебитански албум под називом -{JoJo}- објављен је 22. јуна 2004. године и био је на четвртом месту америчке Билборд 200 листе и на десетом месту листе -{Top R&amp;B/Hip-Hop Albums}-. Албум је продат у 95.000 примерака током прве недеље од објављивања, а био је и међу четрдесет најбољих албума у Уједињеном Краљевству. У децембру 2004. године, ЏоЏо је номинована за „Уметницу године” на Билбордовој додели музичких награда. Други албумски сингл, под називом "Baby It's You" снимљен је заједно са репером Боуом Вовом, а објављен је у септембру 2004. године. Сингл је био на двадесет и другом месту у Сједињеним Државама, на осмом месту листе синглова у Уједињеном Краљевство, а додељен му златни сертификат за продају, од стране Америчког удуржења дискографских кућа. Последњи албумски сингл "Not That Kinda Gir" објављен је 15. фебруара 2005. године, а нашао се на музичким листама у Аустралији и Немачкој. Године 2005. ЏоЏо је учествовала на хуманитарном синглу "Come Together Now", а новац од његове продаје прослеђен је како би се санирале последице након земљотреса и цунамија у Индијском океану 2004. године и урагана Катрина 2005. године.